Shanghainesisk har ingen offisiell status. Shanghais administrasjons- og undervisningsspråk er standardmandarin. Selv om shanghainesisk lenge hadde en temmelig høy status, synes språket å tape terreng. Det finnes en tradisjonell form for kinesisk opera som fremføres på shanghainesisk ( 沪剧), men det finnes lite eller ingen popmusikk på språket. Siden 1990-årene er bruken av det i radio blitt heller sporadisk.